
Nr. 75253/12.10.2026
ANUNŢ 

privind organizarea concursului pentru ocuparea funcţiei contractuale de conducere vacantă de 
manager (director) Direcţia Cultură şi Sport Mangalia

Primăria Municipiului Mangalia organizează concurs de recrutare conform Procedurii privind organizarea şi desfăşurarea concursului de  ocupare a funcţiei vacante de manager (director) Direcţia Cultură şi Sport Mangalia, aprobată prin Dispoziția nr.1114/08.10.2026, cu durata normală a timpului de muncă este de 8 ore/zi – 40 ore/săptămână, contract individual de muncă pe durată determinată de maximum 4 ani, cu posibilitatea prelungirii.
Condiţii generale pentru ocuparea postului:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;


Prin excepție de la condiția prevăzută la lit. a) pot fi angajați și cetățeni străini, cu respectarea regimului stabilit pentru aceștia prin legislația specifică și legislația muncii.

Condiţii și cerințe specifice pentru ocuparea postului:

- studii universitare de licenţă absolvite cu diplomă de licenţă sau echivalentă ori studii superioare de scurtă durată absolvite cu diplomă în perioada anterioară aplicării celor trei cicluri tip Bologna, în domeniul administrativ, management, juridic, economic, educație fizică și sport, istorie sau alte domenii de studii relevante pentru atribuțiile instituției;
- pregătire, experiență în management: minim 7 ani;
- aptitudini legate de procesul decizional, de organizare şi coordonare de analiză şi sinteză, planificare şi acţiune strategică, control şi depistare a deficienţelor, capacitate relaţională cu superiorii, colegii, subordonaţii şi publicul, spirit de iniţiativă, rezolvare operativă şi eficientă a problemelor, capacitate de observaţie, de consiliere şi îndrumare, capacitate de adaptare, capacitate de gestionare eficientă a resurselor alocate;
- abilităţi de negociere şi mediere, capacitate de convingere, de a lua decizii și de a evalua impactul acestora.
Dosarele de înscriere la concurs se depun în termen de 10 zile lucrătoare de la data afișării anunțului, respectiv în perioada 15.10.2026 – 28.10.2026 ora 16,00 la sediul Primăriei Municipiului Mangalia din Şos. Constanţei nr. 13, date de contact: telefon 0748202111, 0241/751060,  int. 222, fax: 0241/755606, e-mail: resurseumane@primaria.mangalia.ro, persoană de contact: Ciocîia Gabriela Corina, consilier – Serviciul Resurse Umane, Salarizare  și vor conține următoarele documente:
a) formular de înscriere la concurs, conform modelului prevăzut la anexa nr. 2 din  H.G. nr. 1.336 din 28 octombrie 2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) curriculum vitae, model comun european;
i) proiectul de management pe suport de hârtie şi suport magnetic.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute mai sus la literele b)-e), precum şi copia certificatului de încadrare într-un grad de handicap, se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Cazierul judiciar sau, după caz, extrasul de pe cazierul judiciar, poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor, are obligația de a completa dosarul de concurs cu originalul documentului cel mai târziu până la data desfășurării primei probe a concursului.

Prin raportare la nevoile individuale, candidatul cu dizabilităţi poate înainta comisiei de concurs, în termenul în termenul de 10 zile lucrătoare de la data afişării anunţului pentru ocuparea postului vacant, propunerea sa privind instrumentele necesare pentru asigurarea accesibilităţii probelor de concurs.

Persoanele cu dizabilităţi au dreptul de a participa la concursul de angajare pentru ocuparea funcției vacante de manager (director) pentru care îndeplinesc condiţiile generale şi specifice de participare.
Calendarul de desfășurare a concursului:
· Publicare anunţ: 15.10.2026 

· Depunere dosare: 15.10.2026 – 28.10.2026 ora 16:00 

· Afișare rezultat selecție dosare: 02.11.2026, ora 10:00
· Termen contestație depunere dosare: 02.11.2026, ora 10:00 - 03.11.2026, ora10:00
· Afișare rezultat contestație selecție dosare: 04.11.2026, ora 10:00
· Proba scrisă: 05.11.2026, ora 10:00 la sediul din Șos.Constanței, nr.13
· Afișare rezultat proba scrisă: 06.11.2026, ora 10:00
· Termen contestație proba scrisă: 06.11.2026, ora 10:00-09.11.2026, ora 10:00

· Afișare rezultat contestație proba scrisă: 10.11.2026, ora 10:00
· Interviul: 11.11.2026 ora 10:00 la sediul din Șos.Constanței, nr.13
· Afișare rezultat interviu: 12.11.2026, ora 10:00
· Termen contestație interviu: 12.11.2026, ora 10:00 - 13.11.2026, ora10:00

· Afișare rezultat contestație interviu: 16.11.2026, ora 10:00

· Afișare rezultate finale: 17.11.2026
Bibliografia și tematica sunt următoarele:
1) Constituția României, republicată;


TEMATICĂ: TITLUL I – Principii generale, TITLUL II – Drepturile, libertățile și îndatoririle fundamentale și TITLUL III – Autoritățile publice – CAPITOLUL V: Administrația publică – SECŢIUNEA a 2-a: Administrația publică locală
2) Ordonanța de urgență a Guvernului nr.57/2019 privind Codul administrativ, cu modificările și completările ulterioare; 


TEMATICĂ:


-PARTEA III: Administraţia publică locală – TITLUL I: Dispoziţii general, TITLUL V: Autorităţile administraţiei publice locale – CAPITOLUL I: Dispoziţii generale, CAPITOLUL VIII: Actele autorităţilor administraţiei publice locale,


-PARTEA V: Reguli specifice privind proprietatea publică şi privată a statului sau a unităţilor administrativ-teritoriale – TITLUL I: Exercitarea dreptului de proprietate publică a statului sau a unităţilor administrativteritoriale – CAPITOLUL III: Modalităţile de exercitare a dreptului de proprietate publică al statului sau al unităţilor administrativ-teritoriale – SECŢIUNEA 1: Dispoziţii generale și SECŢIUNEA 2: Darea în administrare a bunurilor proprietate publică


-PARTEA VI: Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice – TITLUL III: Personalul contractual din autorităţile şi instituţiile publice – CAPITOLUL I: Prevederi generale aplicabile personalului contractual din autorităţile şi instituţiile publice, CAPITOLUL III: Drepturi şi obligaţii ale personalului contractual din administraţia publică, precum şi răspunderea acestuia, CAPITOLUL IV: Încadrarea, promovarea şi evaluarea performanţelor individuale ale personalului contractual și CAPITOLUL V: Managementul personalului contractual din administraţia publică şi gestiunea raporturilor juridice


-PARTEA VII: Răspunderea administrativă – TITLUL I: Dispoziţii generale, TITLUL II: Răspunderea administrativ-disciplinară, TITLUL III: Răspunderea administrativ-contravenţională și TITLUL IV: Răspunderea administrativ-patrimonială
3) Ordonanța Guvernului nr. 43/2000 privind protecția patrimoniului arheologic și declararea unor situri arheologice ca zone de interes național, republicată, cu modificările și completările ulterioare. 


TEMATICĂ: CAPITOLUL II: Protejarea patrimoniului arheologic, CAPITOLUL IV: Atribuţiile autorităţilor administraţiei publice locale în domeniul patrimoniului arheologic, CAPITOLUL V: Zone de interes arheologic prioritar.
4) Legea muzeelor și a colecțiilor publice nr. 311/2003, republicată, cu modificările și completările ulterioare.

TEMATICĂ: CAPITOLUL II: Patrimoniul muzeal, CAPITOLUL IV: Finanţarea muzeelor şi a colecţiilor publice, CAPITOLUL V: Conducerea, organizarea şi funcţionarea muzeelor şi a colecţiilor publice de drept public.
5) Ordonanța de urgență a Guvernului nr.118/2006 privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare.

TEMATICĂ: CAPITOLUL I: Dispoziții generale, CAPITOLUL II: Înfiinţarea, organizarea şi funcţionarea aşezămintelor culturale, CAPITOLUL III: Personalul şi conducerea aşezămintelor culturale, instituţii publice, CAPITOLUL IV: Finanţarea aşezămintelor culturale.
6) Legea educației fizice și sportului nr. 69/2000, cu modificările și completările ulterioare – organizarea și funcționarea sistemului național de educație fizică și sport.


TEMATICĂ: TITLUL XII: Baza materială pentru activitatea sportivă.
7) Legea tinerilor nr. 350/2006, cu modificările și completările ulterioare.


TEMATICĂ: CAPITOLUL I: Dispoziţii generale, CAPITOLUL II: Structurile administraţiei publice centrale şi locale cu responsabilităţi în domeniul activităţii de tineret – Secțiunea 6 Administraţia publică locală, CAPITOLUL IV: Stimularea participării tinerilor la viaţa comunităţii şi protecţia socială a tinerilor, CAPITOLUL V: Finanţarea activităţii de tineret.
8) Legea nr. 334/2002 privind bibliotecile, republicată, cu modificările și completările ulterioare.


TEMATICĂ: CAPITOLUL I: Dispoziţii generale, CAPITOLUL II: Sistemul naţional de biblioteci - SECŢIUNEA E: Biblioteci publice, CAPITOLUL III: Patrimoniul bibliotecilor, CAPITOLUL IV: Personalul bibliotecilor.
9) Legea nr. 273/2006 privind finanțele publice locale, cu modificările și completările ulterioare.


TEMATICĂ: CAPITOLUL II: Principii, reguli şi responsabilităţi.
10) Legea nr. 98/2016 privind achizițiile publice, cu modificările și completările ulterioare.


TEMATICĂ: CAPITOLUL III: Modalităţi de atribuire – SECŢIUNEA 1: Procedurile de atribuire și CAPITOLUL IV: Organizarea şi desfăşurarea procedurii de atribuire – SECŢIUNEA 11: Atribuirea contractelor de achiziţie publică şi încheierea acordurilor-cadru, SECŢIUNEA 12: Finalizarea procedurii de atribuire.
11) Legea nr. 544/2001 privind liberul acces la informațiile de interes public, cu modificările și completările ulterioare.


TEMATICĂ: CAPITOLUL II: Organizarea şi asigurarea accesului la informaţiile de interes public – SECŢIUNEA 1: Dispoziţii comune privind accesul la informaţiile de interes public și SECŢIUNEA 2: Dispoziţii speciale privind accesul mijloacelor de informare în masă la informaţiile de interes public.
12) Legea nr. 52/2003 privind transparența decizională în administrația publică, republicată, cu modificările și completările ulterioare.


TEMATICĂ: CAPITOLUL II: Proceduri privind participarea cetăţenilor şi a asociaţiilor legal constituite la procesul de elaborare a actelor normative şi la procesul de luare a deciziilor.
13) Legea nr.202/2002 privind egalitatea de şanse şi de tratament între femei şi bărbaţi, republicată, cu modificările și completările ulterioare.


TEMATICĂ: CAPITOLUL II: Egalitatea de şanse şi de tratament între femei şi bărbaţi în domeniul muncii, CAPITOLUL III: Egalitatea de şanse şi de tratament în ceea ce priveşte accesul la educaţie, la sănătate, la cultură şi la informare, CAPITOLUL IV: Egalitatea de şanse între femei şi bărbaţi în ceea ce priveşte participarea la luarea deciziei.
NOTĂ: În vederea pregătirii pentru concurs, se vor avea în vedere actele normative în forma în vigoare la data publicării anunțului de concurs, inclusiv republicările, modificările și completările ulterioare ale acestora. 

